
Parlamentul României

Camera Deputaţilor

Comisia pentru muncă şi protecţie socială
	Bucureşti,
	17 decembrie 2020

	Nr.
	4c-9/504


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind acordarea tichetelor de masă salariaţilor aflaţi în şomaj tehnic ca urmare a decretării stării de asediu sau a stării de urgenţă, trimis Comisiei pentru muncă şi protecţie socială, în procedură de urgenţă, cu adresa 
nr.PLx 391/2020 din 24 iunie 2020, pentru dezbatere pe fond.
PREŞEDINTE,
ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	17 decembrie 2020

	Nr.
	4c-9/504


R A P O R T

asupra proiectului de Lege privind acordarea tichetelor de masă salariaţilor aflaţi în şomaj tehnic ca urmare a decretării stării de asediu sau a stării de urgenţă
În temeiul art.94 şi 115 alin.(1) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr.PLx 391/2020 din 24 iunie 2020, cu dezbaterea pe fond, în procedură de urgenţă, a proiectului de Lege privind acordarea tichetelor de masă salariaţilor aflaţi în şomaj tehnic ca urmare a decretării stării de asediu sau a stării de urgenţă.
Proiectul de lege are ca obiect de reglementare crearea cadrului legal pentru acordarea tichetelor de masă salariaților aflați în șomaj tehnic ca urmare a decretării stării de alertă sau stării de urgență, atât pe durata, cât și ulterior acestora, prin instituirea unor derogări de la prevederile Legii nr.53/2003 - Codul muncii, republicată, cu modificările și completările ulterioare.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.476/19.05.2020)

· avizul favorabil al Consiliului Economic şi Social (nr.3503/08.05.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/359/29.06.2020)

· avizul negativ al Comisiei pentru egalitatea de şanse pentru femei şi bărbaţi (nr.4c-20/383/09.07.2020)

· punctul de vedere, negativ, al Guvernului (nr.1154/30.06.2020).
La dezbaterile care au avut loc în şedinţa online a comisiei din 14 decembrie 2020 a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Alin Ignat, Secretar de Stat în Ministerul Muncii și Protecției Sociale.

La lucrările comisiei şi-au înregistrat prezenţa toţi cei 24 de deputaţi, membri ai comisiei.

Raportul comisiei a fost adoptat cu unanimitate de voturi.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.
Proiectul de lege a fost adoptat de Senat în şedinţa din 16.06.2020.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea proiectului de lege întrucât măsura propusă  a fost reglementată prin Legea nr. 59/2020 privind aprobarea Ordonanţei de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, proiectul rămânând fără obiect.

PREŞEDINTE,



SECRETAR,


Adrian Solomon



Violeta Răduţ

Şef birou Lidia Vlădescu

Întocmit,

Consilier parlamentar Adriana Breazu

